徐調元

徐調元，字尔赞，南直隶常州府無錫縣人，明朝政治人物。

生平
崇禎十年（1637年）丁丑科進士，授黄冈知县。时流贼势方炽，城中无兵，调元募壮勇固守，贼攻围一月遁去。官捕得盗三百余人，调元鞠之，皆被贼者，无所得食，故相聚行劫。请于抚按，诛其奸淫杀人者，而释其馀。父丧归，起补金華縣。東陽縣诸生许都作乱，所在应之，都以宣大故帅房大成为谋主。调元探其潜至城下，邀与计事，迎之别馆。大成不疑，明日议事府治，立缚大成斩以徇。贼众掩至，城守固，遂四散剽掠。乃率诸将夹击之，一鼓破贼，荡其巢穴，赦其妻子，论功，有旨召用。南都时，马、阮当国，朱大典素恨調元，因事罗织，遂被逮下刑部。会左良玉拥兵入朝，大典御之中道而溃，调元得脱，归年八十卒。

引用

參考文獻
《江南通志》

D
无锡人
明朝黄冈县知县
明朝金華縣知縣
明遗民
崇禎三年庚午科應天鄉試舉人